08/03/2010 | Administración LocalMunicipal
Abegondo
Publicación definitiva Ordenanza instalacións deportivas

Publicación definitiva ordenanza instalacións deportivas EDICTO O Concello Pleno, en sesión celebrada o pasado día 19 de novembrode 2009, aprobou “ inicialmente a ordenanza reguladora da taxa pola utilización privativa ou aproveitamento especial das instalacións deportivas municipais”. Durante o período de exposición ao público non se formularon reclamacións, elevándose a definitivo o acordo provisional adoptado en aplicación do artigo 17.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, o que se fai público, así como o texto integro da modificación aprobada. De conformidade co sinalado no artigo 19.1 da mesma norma, contra dito acordo poderase interpoñer recurso contencioso-administrativo, sen prexuizo de calquera outro recurso que os interesados estimaran procedente. ORDENANZA: En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das bases de réxime local, e de conformidade co disposto nos artigos 15 a 19 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, no Concello de Abegondo establece a taxa pola utilización privativa ou aproveitamento especial das instalacións deportivas municipais, a que se refire o artigo 20.4) do propio Real decreto lexislativo, que se rexerá pola presente ordenanza fiscal, e cuxas normas atenden ao que prevé o artigo 57 do citado Real decreto lexislativo. Constitúe o feito impoñible desta taxa a utilización privativa ou aproveitamento especial das instalacións deportivas municipais seguintes: • Campos de fútbol municipais de herba natural ou artificial • Outros espazos deportivos o Pavillón municipal de San Marcos o Pavillón municipal de Viós o Pistas polideportivas exteriores municipais Aplicarán os beneficios fiscais previstos en normas con rango de lei e nos tratados internacionais.1. É obrigado tributario, en concepto de contribuínte, a persoa física ou xurídica e as entidades a que se refire o artigo 35.4 da Lei xeral tributaria, que solicite a utilización das instalacións e quen as utilicen aínda sen ter obtido a preceptiva autorización.2. Serán responsables solidarios da débeda tributaria as persoas ou entidades a que se refire o artigo 42 da Lei xeral tributaria.3. Serán responsables subsidiarios os administradores das sociedades e os síndicos, interventores e liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria. A determinación da contía a pagar realizarase mediante o sistema de cota fixa segundo as tarifas recollidas no artigo seguinte. Nos casos en que así se determina, aplicarase a porcentaxe sinalada sobre unha base fixada en función da recadación obtida. • Adestramentos federados ou de uso libre, campo completo unha hora 35 €/h • Adestramentos federados ou de uso libre, unha metade do campo unha hora 18 €/h • Cando o número de participantes exceda de 25 persoas a cota incrementarase nun 50%. • Campo completo (duración máxima 2 horas ): sen taquilla 60 € • Medio campo (duración máxima 2 horas ): sen taquilla 25 € • Campo completo (duración máxima 2 horas) con taquilla 100 € e mais un 11% da recadación obtida a partir da dita cantidade. • Medio campo (duración máxima 2 horas) con taquilla 50 € e mais un 11% da recadación obtida a partir da dita cantidade. • Cando a competición exceda de dúas horas aplicarase a taxa proporcional polo tempo excedido. • Festivais ou actos non deportivos (por acto) sen taquilla 300 € • Festivais ou actos non deportivos (por acto) con taquilla 550 € − Adestramentos federados ou de uso libre, pista completa unha hora 30 €/h − Adestramentos federados ou de uso libre, unha metade da pista, unha hora 15 €/h − Cando o número de participantes exceda de 25 persoas a cota incrementarase nun 50%. − Pista completa (duración máxima 2 horas): sen taquilla 50 € − Media Pista (duración máxima 2 horas): sen taquilla 20 € − Pista completa (duración máxima 2 horas) con taquilla 100 € e mais un 11% da recadación obtida a partir da dita cantidade − Pista completa (duración máxima 2 horas) con taquilla 50 € e mais un 11% da recadación obtida a partir da dita cantidade. − Cando a competición exceda de dúas horas aplicarase a taxa proporcional polo tempo excedido. − Festivais ou actos non deportivos (por acto) sen taquilla 300 € − Festivais ou actos non deportivos (por acto) con taquilla 550 €.- Adestramentos federados ou de uso libre, pista completa unha hora gratuíto.- Adestramentos federados ou de uso libre, unha mitade da pista, unha hora gratuíto.- Cando o número de participantes exceda de 25 persoas a cuota incrementarse nun gratuíto.- Pista completa (duración máxima 2 horas ): sen taquilla 15 €.-Media Pista (duración máxima 2 horas ): sen taquilla 5 € Cando a competición exceda de dúas horas aplicarase a taxa proporcional polo tempo excedido.- Festivais ou actos non deportivos ( por acto) sen taquilla 150 €.- Festivais ou actos non deportivos ( por acto) con taquilla 300 € Deivindícase a taxa e nace a obriga de contribuír desde que se solicita a utilización das instalacións contidas nesta ordenanza. A xestión e recadación da taxa encoméndase ao servizo municipal de Deportes. Nos centros xestionados por concesión administrativa ou outras modalidades de xestión indirecta, o contrato ou convenio poderá facultar o concesionario para a xestión e recadación da taxa nos termos e coas condicións sinaladas no prego e demais normativa contractual. A presente taxa esíxese en réxime de autoliquidación. As devolucións que procedan por falta de prestación do servizo debido a causa non imputable ao obrigado a pago, tramitaranse polo procedemento que rexe o reintegro de pagos indebidos. Para a cualificación das infraccións tributarias, así como das sancións que lles corresponden en cada caso, estarase ao disposto nos artigos 178 e seguintes da Lei xeral tributaria e na Ordenanza Xeral de Xestión. Coa entrada en vigor da presente ordenanza quedan derogadas a Ordenanza Reguladora do prezo público pola utilización do pavillón polideportivo de San Marcos publicada no BOP nº 12 de 16 de xaneiro de 2006 e a Ordenanza reguladora da taxa pola utilización do pavillón municipal así como a prestación de servizos no mesmo publicada no BOP nº 21 de 27 de xaneiro de 1999 Abegondo 12 de novembro de 2009 O alcalde Asdo. José Antonio Santiso Miramontes